BISKUPIJSKA KLASIČNA GIMANZIJA RUĐERA BOŠKOVIĆA

S PRAVOM JAVNOSTI DUBROVNIK

Poljana Ruđera Boškovića 6, Dubrovnik

**KLASA: 011-03/24-03/1**  
**URBROJ: 2117-38-24-1**

**Dubrovnik, 12. studenog 2024.**

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (“Narodne novine“ broj: 112/10, 82/19, 43/20 i 100/21) Nastavničko vijeće Biskupijske klasične gimnazije Ruđera Boškovića s pravom javnosti Dubrovnik, na sjednici 12. studenog 2024. donosi

**KRITERIJE ZA UTVRĐIVANJE OCJENE IZ VLADANJA UČENIKA**

Vladanje učenika je ponašanje učenika na nastavi i drugim oblicima odgojno - obrazovnog rada.

Sukladno čl. 72. st. 5. Zakona o odgoju i obrazovanju u osnovnoj i srednjoj školi, opisne ocjene iz vladanja su: uzorno, dobro i loše.

Sukladno čl. 73. st. 1. istog Zakona ocjenu iz vladanja utvrđuje razredno vijeće na prijedlog razrednika.

Kako bi se objektivno ocijenilo vladanje učenika potrebno je pratiti i evidentirati ponašanje učenika i uvažavati Kriterije za utvrđivanje ocjene iz vladanja učenika. Razrednici su dužni upoznati učenike na satu razrednika i roditelje na roditeljskom sastanku sa sastavnicama navedenima u Kriterijima za utvrđivanje ocjene iz vladanja.

Pri primjeni ovih Kriterija treba voditi računa o kognitivnom, emocionalnom i socijalnom stanju učenika, što se posebno odnosi na učenike koji se školuju po redovitom programu uz individualizirani pristup ili po prilagođenom programu.

* Na primjer, ako učenik ima dijagnosticiran ADHD, ponavljanje pogreške koja je posljedica impulzivnosti ne može se sankcionirati sniženom ocjenom iz vladanja
* Pretpostavka za to je da je učenik pristojan i da na poticaj ispravlja pogreške (ako ga druga osoba upozori na neprimjerena ponašanja, odmah ih korigira).

Područja praćenja ponašanja učenika su:

1. Odnos prema radu
2. Odnos prema učenicima
3. Odnos prema nastavnicima i ostalim djelatnicima škole
4. Odnos prema školskoj imovini te društvenom i prirodnom okružju
5. Odnos prema zdravstvenoj zaštiti

Razrednik procjenjuje ponašanje učenika po sastavnicama svakog pojedinog područja, prateći bilješke u pedagoškoj dokumentaciji, te na kraju nastavne godine daje prijedlog ocjene vladanja i iznosi ga Razrednom vijeću.

Pokazatelj potrebe da se snizi ocjena vladanja treba biti ponavljanje određenog nepoželjnog ponašanja koje treba biti pravovremeno evidentirano u pedagoškoj evidenciji.

O neprihvatljivom ponašanju, njegovoj evidenciji i posljedicama, trebaju pravovremeno biti obaviješteni i učenik i roditelji, nakon čega će razrednik pratiti eventualna ponavljanja istog neprihvatljivog ponašanja.

NAPOMENE:

Ako je učeniku izrečena pedagoška mjera opomene, učenik ne može imati „uzorno“ vladanje, osim ako je u potpunosti ispravio sankcionirano ponašanje (što mora biti dokazivo uvidom u pedagošku dokumentaciju).

Ako je učeniku izrečena pedagoška mjera ukora ili više, ne može imati „dobro“ vladanje, osim ako je nakon mjere ukora učenik u potpunosti ispravio sankcionirano ponašanje (što mora biti dokazivo uvidom u pedagošku dokumentaciju).

Ako je prisutan jedan kriterij za „dobro“ vladanje, ono ne može biti ocjenjeno kao „uzorno“. Ako je prisutan jedan kriterij za „loše“ vladanje, ono ne može biti ocjenjeno kao „uzorno“ ili „dobro“.

|  |  |  |
| --- | --- | --- |
| **UZORNO** | **DOBRO** | **LOŠE** |
| • Poštuje Pravilnik o kućnom redu škole  • Redovito izvršava školske obveze  • Redovito pohađa nastavu i druge oblike odgojno- obrazovnog rada  • Savjesno (u okviru svojih mogućnosti) pristupa radnim zadacima i aktivno sudjeluje u nastavnom procesu.  • Čuva školsku imovinu i imovinu drugih učenika  • Kulturno se ophodi prema ostalim učenicima, nastavnicima i osoblju škole  • Svojim ponašanjem iskazuje uvažavanje različitosti  • Argumentirano brani svoj stav, vodeći računa o normama ponašanja i osjećajima drugih ljudi (pristojno objašnjava svoje mišljene).  • Spreman/a je na suradnju i pomaganje drugima  • Nema izrečenu pedagošku mjeru  • Uzorno vladanje može imati učenik/ca kojemu je izrečena Opomena, ali samo ako je preuzeo odgovornost za posljedice i promijenio/la ponašanje u pozitivnom smislu | • Uglavnom poštuje Pravilnik o kućnom redu  • Povremeno zanemaruje izvršavanje školskih obveza  • Kasni na nastavu  • Rijetko neopravdano izostaje  • Ponavlja pogreške na koje je već upozoren/a ali ih nakon upozorenja ispravlja  • Ponekad se neprimjereno odnosi prema učenicima, nastavnicima i osoblju škole  • Preuzima odgovornost za svoje neprimjerene postupke tek nakon ukazivanja na njih  • Ponekad dolazi u sukob s drugima zbog neuvažavanja drugih i neprihvaćanja različitosti  • Dobro vladanje može imati učenik/ca kojemu je izrečena pedagoška mjera Ukora, ali samo ako je preuzeo/la odgovornost za svoje ponašanje i promijenio/la ponašanje u pozitivnom smislu | • Ne poštuje Pravilnik o kućnom redu škole  • Ne izvršava redovno školske obveze  • Ne želi sudjelovati u nastavnom procesu ni uz poticaj nastavnika  • Neopravdano izostaje s nastave ili samovoljno napušta nastavu  • Neprimjereno se ophodi prema ostalim učenicima, nastavnicima i osoblju škole  • Nasilan/na i netolerantan/na prema drugima te rijetko preuzima odgovornost za posljedice svog ponašanja  • Sklon/a je optuživati i prebacivati odgovornost  • Greške ponavlja unatoč upozorenjima o neprimjerenosti ponašanja i poticajima da ih ispravi  • Ne surađuje i ne prihvaća upute i savjete  • Izrečena mu/joj je pedagoška mjera Ukora ili Opomena pred isključenje ili viša mjera nakon čega nije prihvatio/la promjenu ponašanja u pozitivnom smislu |